Πιερ Αντουάν Βερόν

Ο Πιερ Αντουάν Βερόν (Pierre-Antoine Véron, 1736–1770) ήταν Γάλλος αστρονόμος και μαθηματικός. Υπήρξε μαθητής του αστρονόμου και συγγραφέα Ζερόμ ΛαλάντSeymour Chapin, The Men from Across La Manche: French Voyages, 1660–1790. Ο Βερόν είναι περισσότερο γνωστός για την αστρονομική μέτρηση του μεγέθους του Ειρηνικού Ωκεανού. Μαζί με τον Φιλιμπέρ Κομερσόν, ο Βερόν ήταν ένας από τους επιστήμονες που συνόδευσαν τον Λουί Αντουάν ντε Μπουγκαινβίλ στο εξερευνητικό ταξίδι τουNational Geographic – Louis-Antoine de Bougainville .

Η εξερεύνηση του Ειρηνικού Ωκεανού
Ο Βερόν ήταν ο αστρονόμος πάνω στα πλοία του Μπουγκαινβίλ (La Boudeuse και L'Étoile) κατά τη διάρκεια του περίπλου της Γης το 1766–1769, αλλά είχε συμμετάσχει και σε άλλες ναυτικές αποστολές προηγουμένως. Με τη βοήθεια μιας εκλείψεως ΗλίουThomas Suárez, Early mapping of the Pacific: The Epic Story of Seafarers, Adventurers and Cartographers Who Mapped the Earth's Greatest Ocean, Periplus Editions, 2004 ISBN 978-0-7946-0092-1 και των νέων τεχνικών μέσων που είχε στη διάθεσή του, ο Βερόν μπόρεσε να προσδιορίσει το γεωγραφικό μήκος κοντά στο Πορ Πραλέν, στο νότιο μέρος του νησιού Νέα Ιρλανδία, στις 13 Ιουλίου 1768Mémoires de l'Acadêmie des sciences de l'Institut de France, Institut national des sciences et arts, Paris, 1789. Σε συνδυασμό έτσι με μία προηγούμενη μέτρηση του μήκους στο Πορθμό του ΜαγγελάνουOlivier Chapuis, À la Mer comme au Ciel; Beautemps-Beaupré et la naissance de l'hydrographie moderne (1700–1850), Presses de l'Université de Paris-Sorbonne, 1999 ISBN 978-2-84050-157-2, ο Βερόν κατόρθωσε να υπολογίσει το εύρος του Ειρηνικού Ωκεανού με ακρίβεια για πρώτη φορά στην Ιστορία.

Ο Πιερ Αντουάν Βερόν πέθανε από κάποια τροπική ασθένεια στο Τιμόρ. Προς τιμή του ονομάσθηκε η Οροσειρά Βερόν, μία από τις μικρές οροσειρές της Νέας Ιρλανδίας, που όμως στο λατινικό αλφάβητο καθιερώθηκε παραδόξως να γράφεται με δύο «r» (Verron Range).

 Ο Πιερ Αντουάν Βερόν δεν πρέπει να συγχέεται με τον σημερινό Γάλλο αστρονόμο Φιλίπ Βερόν (Philippe Véron).

Σημειώσεις

Εξωτερικοί σύνδεσμοι
Οι χάρτες που συντάχθηκαν κατά τα ταξίδια των Bougainville και Cook: μία σύγκριση

Κατηγορία:Γάλλοι αστρονόμοι
Κατηγορία:Γάλλοι εξερευνητές
Κατηγορία:Αστρονόμοι του 18ου αιώνα